Vuokot

**Vuokot** eli **metsävuokot** (*Anemone*) on leinikkikasvisuku, johon kuuluu noin 120 lähinnä ruohovartista matalahkoa lajia. Vuokot ovat levinneet lähinnä pohjoisen pallonpuoliskon lauhkeille vyöhykkeille sekä lämpimän vyöhykkeen vuoristoseuduille. Jotkut kasvitieteilijät lukevat vuokkojen sukuun myös niiden läheiset sukulaiset kylmänkukat (*Pulsatilla*) ja sinivuokot (*Hepatica*).

Vuokot ovat monivuotisia ja ne kasvattavat kasvullisia juuriversoja (maavarsia), joiden avulla ne usein leviävät laajoiksi mättäiksi. Lehdet ovat syvään liuskaiset ja koristeelliset. Koristekasveina ovat suosittuja esimerkiksi kruunuvuokko (*Anemone coronaria*) ja myös muita luonnonvaraisia vuokkolajeja kasvatetaan puutarhoissa. Useat vuokot ovat erittäin myrkyllisiä; esimerkiksi 30 valkovuokon nuorta versoa saattaa olla ihmiselle tappava annos.

Suomessa kasvaa maan eteläosan ravinteikkailla ja valoisilla metsäalueilla paikoin hyvin runsaina esiintyminä valkovuokko (*Anemone nemorosa*) sekä melko harvinaisena etelärannikon lehdoissa keltavuokko (*Anemone ranunculoides*). Alppivuokkoa (*Anemone trifolia*) esiintyy harvinaisena vain Asikkalassa ja Hollolassa.

## Lajeja, muunnoksia ja risteymiä
* *[[altainvuokko|Anemone altaica]]* – altainvuokko
* *[[apenniinienvuokko|Anemone apennina]]* – apenniinienvuokko
* *[[baikalinvuokko|Anemone baicalensis]]* – baikalinvuokko
* *[[lumivuokko|Anemone baldensis]]* – lumivuokko
* *[[Anemone biflora]]*
* *[[balkaninvuokko|Anemone blanda]]* – balkaninvuokko
* *[[Anemone caerulea]]*
* *[[kanadanvuokko|Anemone canadensis]]*, nyk. *Anemonidium canadense* – kanadanvuokko eli kanadanisovuokko
* *[[kruunuvuokko|Anemone coronaria]]* – kruunuvuokko
* *[[chilenvuokko|Anemone decapetala]]* – chilenvuokko
* *[[Anemone dichotona]]*
* *[[tähtivuokko|Anemone hortensis]]* – tähtivuokko
* *[[syysvuokko|Anemone hupehensis]]* – syysvuokko
** ''Anemone hupehensis'' var. ''japonica'' – pallosyysvuokko
* *[[amerikanvuokko|Anemone multifida]]* – amerikanvuokko
* *[[narsissivuokko|Anemone narcissifolia]]* – narsissivuokko (syn. *Anemone narcissiflora*)
* *[[valkovuokko|Anemone nemorosa]]* – valkovuokko
* ''Anemone nemorosa'' × ''ranunculoides'' – ternivuokko
* *[[Anemone palmata]]*
* *[[alaskanvuokko|Anemone parviflora]]* – alaskanvuokko
* *[[riikinkukkovuokko|Anemone pavonina]]* – riikinkukkovuokko
* *[[Anemone quinquefolia]]*
* *[[keltavuokko|Anemone ranunculoides]]* – keltavuokko
* *[[himalajanvuokko|Anemone rivularis]]* – himalajanvuokko
* *[[arovuokko|Anemone sylvestris]]* – arovuokko
* *[[kenianvuokko|Anemone thomsonii]]* – kenianvuokko
* *[[hopeasyysvuokko|Anemone tomentosa]]* – hopeasyysvuokko (syn. *Anemone hupehensis* var. *tomentosa*)
* *[[alppivuokko|Anemone trifolia]]* – alppivuokko
* *[[virginianvuokko|Anemone virginiana]]* – virginianvuokko

## Vuokkojen sukuun kuulumattomia lajeja
* kangasvuokko (*Pulsatilla vernalis*, syn. *Anemone vernalis*), kylmänkukkiin (*Pulsatilla*) kuuluva laji
* sinivuokko eli lehtosinivuokko (*Hepatica nobilis*, syn. *Anemone hepatica*), sinivuokkoihin (*Hepatica*) kuuluva laji
* lapinvuokko eli tunturilapinvuokko (*Dryas octopetala*), ruusukasvien (Rosaceae) heimoon ja lapinvuokkojen (*Dryas*) sukuun kuuluva laji

## Lähteet

## Aiheesta muualla
* Suomen Lajitietokeskus: Vuokot (metsävuokot) (''Anemone'')
* Funet: Vuokot (''Anemone'')
* Global Biodiversity Information Facility (GBIF): ''Anemone'' 
* United States Department of Agriculture (USDA): ''Anemone'' 
* Flora of China: ''Anemone'' 
* Pherobase: Floral volatiles of Genus ''Anemone''